Olaszországi földrengés: már 247 a halottak száma
A közép-olaszországi földrengés halálos áldozatainak száma 247-re emelkedett csütörtök reggelre.
Szerda hajnalban Olaszország középső részét erős földrengés rázta meg. A legnagyobb pusztítást a Marche régióbeli Arquata és Amatrice településen végezte. A sérültek jelentős száma miatt a hatóságok véradásra szólították föl a lakosságot.

A túlélők keresése egész éjszaka folytatódott. A reflektorfényekkel megvilágított romok közül egy életben maradt kislányt húztak ki tizenhét órával a földrengés után.

galéria

Összes kép (27)

megnézem

Földrengés rázta meg Olaszországot

Csak Amatrice városában mintegy négyszázra teszik a sérültek számát. Kétezer-ötszázan maradtak otthon nélkül. A lakosok sátrakban és a szabad ég alatt töltötték az éjszakát.

Olaszországban ráadásul újabb földrengéstől tartanak. Magyar áldozatról nem érkezett hír.
Olaszországföldrengés